༅། །ཨཱ་དྲེའི་མ
ང་
་ཀྱི་ཕྱག་ཚད་བཞུགས་སོ། །
༄༅། །ཨཱ་དྲེའི་མག་པའི་སྐུ་གཟུགས་ཀྱི་ཕྱག་ཚད་བཞུགས་སོ། །
ཨ་དྲེའི་རི་ལ་སངས་རྒྱས་པའི། །སྔོན་གྱི་རྒྱུད་དང་བསྟན་བཅོས་དང་། །སྐུ་གཟུགས་ཚད་
ཀྱི་མཚན་ཉིད་རྣམས། །ཐུབ་པ་རྣམས་ཀྱིས་སྔོན་གསུངས་གང་། །རིམ་བཞིན་དུ་ནི་ལྷན་ཅིག་ཏུ། །
དེ་འདིར་ཡང་དག་བསྡུ་བའི་ཕྱིར། །ཐམས་ཅད་མཁྱེན་ལ་ཕྱག་འཚལ་ནས། །ལྷ་སྐུའི་མཚན་ཉིད་
བརྗོད་པར་བྱ། །སོར་མོ་བཅུ་གཉིས་ལག་མཐིལ་དང་། །གདོང་དང་མཐོ་ཡང་དེ་བཞིན་དུ། །
དོན་གཅིག་མིང་དུའང་འདི་ཤེས་བྱ། །ཀཱ་ལམ་སོར་གཉིས་གོ་ལམ་ཀམ། །ལག་པའི་པདྨའི་
བཞི་ཆ་ལ། །སོར་མོའི་ཚད་དུ་ཤེས་པར་བྱ། །དེ་ནས་སོར་མོ་བརྒྱད་ཆ་ཡིས། །ནས་སུ་མཁས་པས་
རིག་པར་བྱ། །སྐུ་ཡི་ཡན་ལག་ཉིང་ལག་གི །ཆག་ཚད་དོན་ཞེས་གསུངས་པས་ན། །རྣམ་པ་འདི་
ཡིས་དེ་བཞིན་དུ། །མཁས་པས་ཆག་ཚད་གཞལ་བར་བྱ། །གང་ཞིག་ཅུང་ཟད་ལུས་སྲིད་ཀྱི། །ཆ་
དགུ་ཡི་ནི་ཆ་གཅིག་དང་། །མཐོ་གང་གདོང་དུ་བྱས་ནས་ནི། །དེ་བཞིན་དུ་ནི་རྒྱར་ཡང་སྟེ། །བ་
ཡིག་རྣམ་པ་ཨ་འབྲས་དང་། །མཁའ་འགྲོའི་སྒོ་ང་ཏིལ་འབྲས་བཞིན། །དེ་ནས་དབྱིབས་ཀྱི་མཚན་
ཉིད་ནི། །རྣམ་པ་བཞི་ཞེས་གསུངས་པ་ལ། །སོར་མོ་གཅིག་གིས་དམན་པ་ནི། །བ་ཡིག་རྣམ་པའི་
ཚད་ཡིན་ཏེ། །གང་ཞིག་སོར་མོ་གཉིས་དམན་པ། །ཨ་འབྲས་ལྟ་བུ་ཞེས་བྱའི་གདོང་། །གང་ཞིག་
ཕྱེད་བཅས་སོར་གཅིག་དམན། །མཁའ་འགྲོའི་སྒོ་ང་འདྲ་བར་བརྗོད། །གང་ཞིག་སོར་མོ་གསུམ་
སྤངས་པ། །ཏིལ་གྱི་འབྲས་བུ་འདྲ་བར་བརྗོད། །གདོང་ནི་བཞི་བོ་རྣམས་ལ་ཡང་། །རྣམ་པར་སྤང་
བྱ་འགྲམ་པ་ལ། །ཏིལ་འབྲས་དབྱིབས་ཀྱིས་ངེས་པ་ནི། །ལྷ་མོ་རྣམས་ཀྱི་བཞིན་ལ་འདོད། །བསྟན་
,:,",,,:
575

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
བཅོས་མི་མཐུན་བཞིན་བྱས་ནས། །སྦྱིན་བདག་རྣམ་པར་རྒྱལ་བར་འགྱུར། །བསྟན་བཅོས་མཐུན་
པར་བཞིན་མཛད་ན། །ཕུན་ཚོགས་དང་ལྡན་གཉན་དང་བཅས། །གཙུག་ཏོར་ཆ་ལ་སོར་བཞི་སྟེ། །
གདུགས་ཀྱི་རྣམ་པ་འདྲ་བར་བྱ། །སོར་མོ་ཕྱེད་དང་སོར་མོ་བཞི། །དཔྲལ་བ་རུ་ནི་ཡོངས་སུ་
གྲགས། །དཔྲལ་བའི་ཕྱེད་ཀྱི་ངེས་པ་ནི། །སོར་མོ་བཅུ་དང་ལྡན་པར་བྱ། །སོར་གཉིས་མིག་བར་
དེ་བཞིན་དུ། །སྣ་གོང་ཕྱེད་བཅས་སོར་མོ་དང་། །སོར་གཉིས་ལོགས་དང་སྟེང་དུ་སྟེ། །སྣ་ཡི་རྒྱུད་
ལ་གནས་གསུམ་མོ། །སྣ་ཏོག་ཟླུམ་པོ་སོར་མོ་སྟེ། །རྒྱུད་ཀྱི་རྩ་བ་ནས་གཉིས་པ། །རྣ་བ་སྙན་གྱི་བུ་
ག་ནི། །ནས་གསུམ་ཡིན་ཏེ་ཤིན་ཏུ་མཛེས། །དུ་བཞིན་དུ་ནི་འཁྱིལ་བ་སྟེ། །མཁས་པ་ཡིས་ནི་ཚད་
ལྡན་བྱ། །འདི་ཚད་ཡང་དག་རིག་པ་ཡི། །ལྕེ་ཡི་ཁྱིམ་དུ་རབ་གསུངས་པ། །ཏིལ་གྱི་མེ་ཏོག་སྣ་མ་
དང་། །ནེ་ཙོ་ཁྲ་ཡི་གདོང་བ་བཞིན། །སོར་གཅིག་དང་ནི་ནས་གཉིས་ཏེ། །དེ་ཡི་འོག་གི་ཆ་རུ་
གསུངས། །མ་མཆུ་ལ་ནི་ནས་དྲུག་རེ། །ཡ་མཆུ་ལ་ནི་ནས་བཞིར་བྱ། །པད་སྒྲོས་སྟེང་དུ་གནས་པ་
ནི། །སོར་མོ་ཡི་ནི་སུམ་ཆར་བྱ། །ཞལ་གྱི་མ་མཆུ་མཚུངས་པ་ལ། །རྒྱ་རུ་སོར་མོ་གཉིས་སུ་བྱ། །
གྱེས་མཚམས་ནས་དྲུག་དབུས་སུ་ནི། །སྣ་ཚོགས་རེ་ཁཱ་ཁྲི་བར་བྱ། །ཞལ་གྱི་གྲྭ་ཡང་སོར་མོ་
ཕྱེད། །ཅུང་ཟད་ཙམ་ཞིག་དམའ་བར་བྱ། །ཀོས་ཀོའི་ཞེང་དུ་སོར་གཉིས་ཏེ། །སྲིད་ཀྱི་ཚད་དུ་
ནས་བཅུའོ། །སོར་ཕྱེད་སྨིན་པའི་དབུས་སུ་སྟེ། །སོར་མོ་ལྔ་ནི་རིང་དུ་བྱ། །ནས་ཕྱེད་སྨིན་པའི་རེ་
ཁཱའི་ཚད། །མ་ཉེས་གཞུ་ཡི་དབྱིབས་འདྲའོ། །སོར་གཉིས་ནས་གཉིས་སྤྱན་ལ་སྟེ། །རྒྱ་ཡི་སུམ་ཆ་
སྤྱན་གྱིས་ནི། །སུམ་ཆ་ནག་པོར་ཡང་དག་གསུངས། །དེ་ཡི་སུམ་ཆ་སྤྱན་འབྲས་ནི། །ནས་ཕྱེད་རྫི་
མའི་ཚད་དུ་གནས། །ཀུ་མུད་ཨུཏྤལ་འདབ་འདྲ་བ། །པདྨའི་འདབ་འདྲ་ཉ་ལྟོ་འདྲ། །མིག་
མཐར་སོར་བཞི་ཤེས་པར་བྱ། །མྱོས་འབབ་ལ་ནི་སོར་མོ་གཅིག །སྙན་གྱི་ཞེང་དུ་སོར་མོ་
གཉིས། །སྲིད་དུ་སོར་མོ་བཞི་ཡིན་ནོ། །སྙན་གྱི་རྒྱབ་ཀྱི་འབྱུང་བ་ནས། །སོར་མོ་གཉིས་སུ་
576

༄༅། །ཨཱ་དྲེའི་མག་པའི་སྐུ་གཟུགས་ཀྱི་ཕྱག་ཚད་བཞུགས་
༼ང》
ཡོངས་སུ་གྲགས། །འདུད་མཁྱུད་ཡང་དག་སོར་མོ་ཕྱེད། །དེ་ཕྱེད་སྟེང་གི་སྒུར་སོར་བྱ། །སོར་མོ་
ཡི་ནི་བཞི་ཆ་ཡིས། །སྙན་ཞལ་གྱིས་ནི་ཞེང་ཡིན་ནོ། །སྙན་གྱི་གསང་གནས་ནས་གཉིས་ཏེ།
ལྟར་མཛེས་པ་མུ་ཁྱུད་ན། །སྙན་གྱི་མུ་ཁྱུད་རྩ་བ་ནས། །གྲི་གུག་དབྱིབས་སུ་རབ་ཏུ་གྲགས། །སྙན་
གཉིས་དག་གི་དབུས་ཀྱི་ནི། །དབུ་ལ་སོར་མོ་བཅོ་བརྒྱད་དོ། །ཡང་ན་མཐོ་དོ་ཉིད་དུ་གསུངས། །
དཔྲལ་བའི་རྒྱབ་ཀྱི་ཕྱོགས་ལ་ནི། །སོར་མོ་བཅུ་གཉིས་ཐེ་ཚོམ་མེད། །སྨིན་མཚམས་གཉིས་དབུས་
དག་ལ་ནི། །སོར་མོ་གཉིས་སུ་ཡོངས་སུ་གྲགས། །སྙན་གྱི་རྩ་དང་ཀོས་ཀོའི་བར། །སོར་མོ་རྣམས་
ནི་བརྒྱད་དུ་འགྱུར། །དེ་བཞིན་ཀོས་ཀོ་དཔྲལ་བ་དང་། །སྤྱན་དག་ཀྱང་ནི་མཚུངས་པར་བྱ། །
ཞལ་གྱི་གྲུ་སོགས་མིག་འབྲས་དག །ཐིག་ནི་མཉམ་པོས་གཞལ་བར་བྱ། །སྨིན་མའི་རེ་ཁྭ་སྙན་
རྩའི་ཐིག །ཐིག་ནི་མཉམ་དུ་ཚད་པར་བྱ། །སྙན་གྱི་མདུན་མཁྱུད་སྤྱན་དབུས་ཀྱང་། །དེ་བཞིན་དུ་
ནི་མཉམ་པར་གཞལ། །ལྐོག་མའི་སྟེང་ནི་སོར་མོ་བཞི། །མགུལ་བའི་སྲིད་ཀྱང་དོན་བཞིན་ནོ། །
ཕྲག་རྩ་དང་ནི་སྙན་རྩའི་བར། །ཇི་སྲིད་སོར་མོ་དྲུག་ཡིན་ནོ། །ཀོས་ཀོའི་ཤ་ནི་ཟླུམ་པོ་སྐད། །
ཇི་ལྟར་མཛེས་པར་བྱས་ནས་ནི། །དེ་ཡི་ཚད་དུ་འཕྱང་བའོ། །ཀོས་ཀོའི་ཁུང་དང་སྙན་ཁུང་གི །
དབུས་ཀྱི་ཁུང་ནི་ཐུང་ཞིང་དམའ། །ཅོད་པན་དང་ནི་རལ་པ་རྩེང་། །འཁྱིལ་དང་སྐྲ་ཡི་ལྷས་པ་
དང་། །གཙུག་ཕུད་དང་ནི་རྩེ་མོ་གསུམ། །དབུ་རྒྱན་དང་ནི་ཐོར་ཚུགས་བཅིངས། །དེ་རྣམས་སོར་
མོ་བརྒྱད་དུ་རིང་། །དེ་བས་ལྷག་པར་མི་བྱའོ། །
དགེ་དང་མི་དགེ་འཆད་འགྱུར་བའི། །ཞལ་གྱི་རྣམ་པ་ཅུང་ཟད་ནི། །འཛུམ་ཞིང་མཉམ་
པར་བྱས་ནས་ནི། །མཚན་ཉིད་དང་ནི་ལྡན་པར་བྱ། །དེ་ནས་གཞན་ཡང་བཤད་བྱ་བ། །ལུས་ཚད་
དང་ནི་མཚན་ཉིད་ནི། །མགྲིན་པའི་མཚམས་ནས་ལྟེ་བའི་བར། །གཉིས་སྐྱེས་གདོང་བ་གཉིས་
སུ་བཞི (འདིར་མ་ཡིག་ལས་ཚེག་བར་གཅིག་ཆད།) ། །ལྟེ་བ་འདོམས་ཀྱི་སྦ་བ་དང་། །རྩ་ནས་
577

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
མཁྲེགས་པའི་ལེགས་དག་དང། །འཕོངས་སོགས་དག་དང་དེ་བཞིན་དུ། །མགྲིན་མཚམས་ནུ་
མའི་དབུས་དག་དང་། །ནུ་མའི་མཐར་ཡང་དེ་བཞིན་དུ། །མགྲིན་ལོགས་དཔུང་བའི་རྩེ་མོ་
རྣམས། །མཐོ་རིའི་ཚད་དུ་རབ་ཏུ་གསུངས། །ལྟེ་བ་ནུ་མའི་བར་ཆ་ལ། །སོར་མོ་རྣམས་ནི་བཅུ་
གཉིས་ཏེ། །ཐིག་ནི་མཉམ་དུ་གདབ་པར་བྱ། །དེ་བཞིན་མགྲིན་མཚམས་བྲང་གི་ཞོལ། །ལུས་ཀྱི་
སྐེད་པའི་རྒྱ་ལ་ནི། །མཐོ་ནི་གསུམ་གྱི་ཚད་དུ་གསུངས། །རྒྱབ་ལ་སོར་མོ་དྲུག་དག་བྱ། །དེ་བཞིན་
བྲང་གི་ནུ་མའི་མཐར། །ནུ་མའི་དཀྱིལ་འཁོར་ལོགས་སུ་ནི། །སོར་མོ་གཉིས་ཀྱི་ཚད་ཀྱིས་ནི། །ནུ་
མའི་རྩེ་མོ་ནས་གཉིས་ཟླུམ། །ནས་གསུམ་བར་ཏེ་དཀྱིལ་འཁོར་ལ། །ལྟེ་བའི་ཟབས་ནི་མཛེས་བྱས་
ལ། །གཡས་སུ་འཁྱིལ་བས་མཚན་པའོ། །
སོར་གསང་བའི་གནས་ལ་ནི(འདིར་མ་ཡིག་ལས་ཚེག་བར་གཅིག་ཆད)། །སོར་གཉིས་
གསུམ་ནི་ལག་པའི་སྲིད། །དེ་ཡི་སྲིད་དུ་ཆུང་མའོ། །མཐེ་བོང་ལ་ནི་སོར་བཞི་བྱ། །དེ་དང་མཚུངས་
པ་མཐེའུ་ཆུང་། །ཆུང་མོའི་སྲིད་ལས་དོན་ཕྱེད་ཀྱིས། །དམན་པའི་སོར་མོ་མིང་མེད་དོ། །གུང་མོའི་
སྲིད་ལས་སེན་གང་དམན། །མཛུབ་མོ་རུ་ནི་ཤེས་པར་བྱ། །མཐེ་བོང་ཆེ་ཡི་རྒྱ་རུ་ནི། །ཞེང་ལ་ནས་
རྡོག་དགུ་ཡིན་ཏེ། །ཕྱེད་དང་བཅས་པའི་ནས་བརྒྱད་ཀྱིས། །ཆུང་མོའི་ཞེང་བམ་མཛེས་པར་བྱ། །
གཉིས་པོ་ནས་རྡོག་བརྒྱད་དུ་བྲི། །མཐེ་བོང་ཆུང་ནི་ནས་བདུནཤེས། །མཐེ་ཆུང་རྩ་ནས་མཁྲིག་མ་
ལ། །སོར་མོ་རྣམས་ནི་ལྔ་རུ་འདོད། །ལག་མཐིལ་དབུས་ཀྱི་ཞེང་ལ་ཡང་། །དེ་ཡི་ཚད་ཀྱིས་ཤེས་
པར་བྱ། །མཐེ་བོང་ཚིགས་ནས་མཁྲིག་མའི་བར། །ཇི་སྲིད་སོར་མོ་བཞི་ཡི་འདོད། །མཐེ་བོའི་རྩ་
ནས་མཛུབ་མོའི་བར། །ཇི་སྲིད་སོར་མོ་གཉིས་སུ་འགྱུར། །སོར་མོ་རྣམས་ནི་ཚིགས་པ་གསུམ། །
མཐེ་བོང་ལ་ནི་ཚིགས་གཉིས་འགྱུར། །སོར་མོ་སོ་སོ་རྣམས་ཀྱི་ནི། །ཚིགས་པ་རྣམས་ནི་མཉམ་དུ་
བརྗོད། །རྩེ་མོ་ཟླུམ་ཞིང་ཕྲ་བར་རིག །ཚིགས་གཉིས་པས་ནི་བདེ་བར་སྦྱར། །ཡོལ་སོར་ཕྱེད་དམ་
578

༅། །ཨཱ་དྲེའི་མག་པའི་སྐུ་གཟུག
རྩེ་མོ་སྟེ། །འཕྲེད་ལ་ཚིགས་ཕྱེད་དེ་བཞིན་དུ། །སེན་མོ་རྩ་བ་ཟླ་ཕྱེད་ཀྱིས། །རྣམ་པ་ཅན་དུ་མཁས་
པར་བྱ། །ཕྱག་གི་མཐིལ་ནི་གང་བར་བྱ། །དགེ་བའི་རེས་དཀས་ཉེས་པར་མཛེས། །ཕྱག་གི་རོ་ཀ་
འཆད་འགྱུར་བ། །ལྷ་རྣམས་ཀྱི་ནི་དགེ་མཚན་དང་། །འཁོར་ལོ་རྡོ་རྗེ་ཤག་ཏི་དང་། །འཁྱིལ་བ་
བུམ་པ་ཟླ་བ་གདུགས། །དེ་བཞིན་དུ་ནི་བེའུ་ལྕགས་ཀྱུ་གདུགས། །རྩེ་གསུམ་ནས་ཀྱི་ཕྲེང་བ་
དང་། །ནོར་འཛིན་གྱི་ནི་དེ་ཉིད་བྱ། །ལྟེ་བ་གསང་བའི་དབུས་དག་ནི། །ཟླ་ཡི་རྩ་བ་མཚུངས་པར་
བྱ། །བརླ་ནི་མཐོ་དོར་རིང་བ་ཉིད། །རྗེ་ངར་རིང་དུ་གདོང་གཉིས་བྱ། །པུས་མོ་ལ་ནི་སོར་གཉིས་
གཉིས། །ལོང་བུ་སོར་གཉིས་གཅིག་ཏུ་ཤེས། །རྟིང་བ་སོར་གཉིས་གཉིས་སུ་ཤེས། །བིམ་པའི་
འབྲས་བུ་སྨིན་པ་བཞིན། །ཞབས་ཀྱི་ཕྱེད་དུ་སོར་མོ་བདུན། །སྲིད་ཀྱི་ཚད་དུ་སོར་མོ་བཅུ། །
ཞབས་ཀྱི་བཞི་ཆར་གྱུར་པ་ཡིས། །མཐེབ་ཆེན་གྱི་ནི་ཉིད་དུ་བརྗོད། །དེ་དང་རྩེ་མོ་མཚུངས་པར་
ཤེས། །གུང་མོ་ནས་ཕྱེད་ཀྱི་དམན་ལ། །མིང་མེད་སོར་མོ་ཕྱེད་ཀྱིས་སོ། །མཐེབ་ཆུང་ཚིགས་པས་
དམན་པའོ། །མཐེ་བོང་ཆེ་ཡི་ཞེང་དུ་ནི། །ནས་ནི་བཅུ་རུ་ཤེས་པར་བྱ། །མཐེབ་ཆེན་སོར་མོའི་རྩེ་
མོ་ཡིས། །བར་ལ་ནས་ནི་གསུམ་དུ་འགྱུར། །རྩེ་མོའི་ཞེང་ལ་གནས་དགུ་སྟེ། །ཕྱེད་བཅས་ནས་
བརྒྱད་གུང་མོའོ། །མིང་མེད་གཞན་དུ་ནས་བརྒྱད་དང་། །མཐེ་ཆུང་ནས་ནི་བདུན་རྣམས་སུ། །
ཚད་ཀྱི་མཚན་ཉིད་དུ་ནི་གསུངས། །ཨ་འབྲས་གཞོན་ནུའི་དབྱིབས་འདྲ་བར། །མཐེ་བོང་ཆེ་ནི་
རྟག་ཏུ་བྱ། །ཞབས་ཀྱི་བོལ་གོང་རུས་སྦལ་གྱི། །རྒྱབ་ཀྱི་རྣམ་པ་མཚུངས་པར་བྱ། །ཞབས་ཀྱི་སོར་
མོའི་དབྱིབས་རྣམས་ནི། །ཆུ་སྐྱེས་པདྨ་འདྲ་བར་གྲགས། །ཞབས་ཀྱི་མཐིལ་དག་མཉམ་པར་
བྱ། །ཞབས་སེན་དབྱིབས་ནི་སྣ་ཕྱིས་བཞིན། །དེ་ནས་གཞན་ཡང་བཤད་བྱ་བ། །དབུ་ནི་ཟླུམ་པོའི་
མཚན་ཉིད་ནི། །སོར་མོ་སུམ་ཅུ་རྩ་གཉིས་ཀྱིས། །དབུ་ནི་ཡོངས་སུ་ཟླུམ་པར་ཤེས། །སོར་མོ་བཅོ་
ལྔ་སུམ་འགྱུར་གྱིས། །དབུ་ནི་ཡོངས་སུ་ཟླུམ་པོར་བྱ། །མཆན་འོག་དག་གི་དབུས་ཀྱི་རྒྱར། །འདིར་
579

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ནི་སོར་མོ་ཉི་ཤུ་སྟེ། །སོར་མོ་བཅུ་དགུ་རྣམས་དང་ནི། །བློ་ལྡན་རྣམས་ཀྱི་ཟླུམ་པོར་བྱ། །ལག་པའི་
རྩ་བར་བར་དང་རྩེ། །སོར་མོ་བརྒྱད་དྲུག་བཞི་ཡིན་ནོ། །བློ་ལྡནརྣམས་ཀྱི་ཟླུམ་པོར་བྱ། །རང་གི་
རྒྱ་ཡི་ཚད་ཀྱི་ནི། །སུམ་འགྱུར་གྱིས་ནི་ཟླུམ་པོར་བྱ། །ལྟོ་བ་རང་དབུས་རྒྱ་ལ་ནི། །སོར་མོ་བཅོ་ལྔ་
ཤེས་པར་བྱ། །འོག་ཏུ་སོར་མོ་བཅུ་དྲུག་སྟེ། །སོར་མོ་བཅོ་བརྒྱད་སྐེད་པ་ལ། །སོར་གཉིས་དྲུག་ནི་
བརླ་ཡི་རྩར། །བྱིན་པའི་དབུས་སུ་སོར་མོ་དྲུག །བྱིན་པའི་མཐར་ནི་བརྒྱད་སོར་གཉིས། །ཕྱེད་
བཅས་རྒྱ་རུ་རབ་ཏུ་སྦྱར། །དེ་རྣམས་ཀུན་ཀྱང་དེ་བཞིན་དུ། །ཟླུམ་པོ་སུམ་འགྱུར་ཉིད་དུ་བྱ། །དེ་
བཞིན་སོར་མོ་ཀུན་ཀྱང་ནི། །ཟླུམ་པོ་ཉིད་དུ་རིག་པར་བྱ། །དབུ་ཡི་རྒྱབ་ཕྱོགས་ལྟག་པ་ནི། །སོར་
གཉིས་ཕྱི་རུ་ཕྱེད་པར་གྲགས། །རྒྱབ་ཀྱི་རྒྱུད་ནི་མཉམ་པར་བྱ། །འཕོངས་ཚོས་མཉམ་པར་
འཕྱངས་པ་ལ། །བརླ་དང་རྐང་བ་བྱིན་པ་ཡང་། །སོར་ཉམས་པར་ནི་འཕྱང་བར་བྱ། །རྒྱབ་ཀྱི་
མཚན་ཉིད་རིག་བྱ་བ། །དེ་ནི་བསྡུས་པའི་དོན་གྱིས་བསྟན། །མུ་ཏིག་གསེར་གྱི་དོ་ཤལ་སོགས། །
རྣ་རྒྱན་དཔུང་རྒྱན་ལག་གདུབ་དང་། །གོས་དང་ན་བཟའི་བཀོད་པ་ཡིས། །སྐུ་ཡི་གནས་ལ་བརྒྱན་
པར་བྱ། །སྐུ་གཟུགས་ལྷག་དང་ཆད་པ་ཡིས། །ཡོན་ཏན་སྐྱོནརྣམས་བརྗོད་བྱ་སྟེ། །རིང་ཞིང་
ཡངས་དང་ལྡ